- Hindi News
- National
- डांगावास में पकड़े भाई बहन ने कबूली प्रदेश में चेन स्नेचिंग की 24 वारदातें
डांगावास में पकड़े भाई-बहन ने कबूली प्रदेश में चेन स्नेचिंग की 24 वारदातें
भास्कर संवाददाता | मेड़ता सिटी
डांगावासमें शिवरात्रि के मेले के दौरान दो महिलाओं के गले से चेन स्नेचिंग के मामले में गिरफ्तार आरती उर्फ मधु और उसके भाई अमरसिंह उर्फ करण ने पुलिस रिमांड में कई राज उगले हैं। दोनों स्विफ्ट कार में सवार होकर अपनी दो नाबालिग बहनों के साथ भीड़भाड़ वाले इलाकों में जाते। वहां महिलाओं के गले से सोने की चेन झपट्टा मारकर तोड़ लेते। भीड़ का फायदा उठाकर फरार हो जाते। दोनों ने प्रदेश में चेन स्नेचिंग की 24 वारदातें कबूल की हैं। पुलिस ने इनकी निशानदेही पर सोने की दो चेन आैर वारदात में प्रयुक्त कार भी बरामद कर ली है। थानाधिकारी तुलसीराम प्रजापत ने बताया कि शिवरात्रि पर डांगावास में भरने वाले ऐतिहासिक मेले में मेड़ता शहर की दो औरतों के गले से चेन स्नेचिंग हो गई। पुलिस ने तत्काल टीम गठित की। टीम ने संदिग्धावस्था में घूमती आरती प|ी अजय पुत्री महेंद्र सिंह निवासी भटिंडा हाल अजमेर, उसके भाई और यूपी के दादरी निवासी अमरसिंह उर्फ करण पुत्र महेंद्र सिंह को गिरफ्तार किया था। उनकी दो नाबालिग बहनों को भी पुलिस ने निरुद्ध किया था। उन्हें बालिका संरक्षण गृह अजमेर भिजवाया गया।
गंगानगर,जयपुर और अजमेर में वारदातें कबूली
थानाधिकारीतुलसीराम ने बताया कि आरती अमर सिंह उर्फ करण ने पूछताछ में भटिंडा में 10, गंगानगर में 2, जयपुर गांधी नगर रेलवे स्टेशन पर 3, कुड़की थाना रास जिला पाली में एक, अजमेर में 2, दादरी गौतमबुद्ध नगर यूपी में 2, धारूहेडा जिला रेवाडी हरियाणा में 2 और डांगावास से 2 वारदातें कबूल की हैं।
इनकी मां भी है वारदात में सहयोगी
पुलिस के अनुसार आरती तथा अमर सिंह उर्फ करण की मां सपना उर्फ सोना देवी प|ी महेन्द्र सिंह निवासी दादरी गौतमबुद्ध नगर यूपी हाल अजमेर भी इस वारदातों में सहयोगी है। पुलिस के अनुसार सपना उर्फ सोना को ये दोनों भाई बहन सोने की चेन चुराकर देते थे जिसको सोना उर्फ सपना ही आगे बेच देती थी। इससे इन्हें अच्छी आय होती थी और इनके घर का गुजारा हो रहा है। हालांकि सपना उर्फ सोना मेड़ता पुलिस थाने में दर्ज किसी भी मामले में आरोपी या नामजद नहीं है इसलिए पुलिस ने फिलहाल उसे गिरफ्तार नहीं किया है।
गिरफ्तार आरती, अमरसिंह उर्फ करण
tgl_Latn sot_Latn hin_Deva hin_Deva kas_Deva hin_Deva hin_Deva bho_Deva hin_Deva hin_Deva mai_Deva